**Cerințe tema I:**

Pentru această temă trebuie să identificați modul în care aspectele teoretice discutate la curs se reflectă în realitate, în cadrul unei organizații. Mai specific, trebuie să alegeți orice organizație publică (ex. Primăria Cluj-Napoca, CJ Cluj, Instituția prefectului Cluj, Guvernul României, etc.) sau non-guvernamentală (ex: Fundația Danis, Asociația pentru Relații Comunitare, etc.) de la nivel local, național sau internațional și să analizați organizația aleasă din perspectiva următoarelor elemente teoretice:

* Teorii organizaţionale clasice,
* Teorii organizaţionale neoclasice,
* Şcoala resurselor umane,
* Organizația și mediul extern. Teoria sistemică.

Pe lângă identificarea și explicarea elementului teoretic existent în practică în organizația aleasă, trebuie și să analizați (pe scurt) acel element/aspect și să argumentați dacă acesta contribuie sau nu la mai buna funcționare a organizației.

**Evaluare:** 2 puncte pentru fiecare element identificat și explicat/argumentat corect, 1 punct pentru Introducere și 1 punct pentru Concluzii.

Folosirea chatbot-urilor pentru fraudarea temei sau plagiatul de orice fel se va sancționa cu nota 1.

Este obligatoriu ca referințele bibliografice să apară la sfârșitul lucrării.

**Reguli de formatare:**

* A4, TNR 12, spațiere la 1.5 rânduri, margini de 2,5 cm, aliniere justified,
* Lungime recomandată: minim 1000 – maxim 1500 de cuvinte.