**Cerințe tema II:**

La această temă trebuie să vă imaginați cum ar trebui să funcționeze o organizație luând în considerare schimbările constante din mediul extern. Astfel, trebuie să luați în considerare structura acesteia, modul de operare, capacitatea de adaptare și mediul organizațional. În analiză trebuie să faceți referire la:

**A.**Modul în care ar trebui să fie structurată organizația ideală;

**B.** Ce tip de cultură (valori, tradiții, obiceiuri, etc.) ar trebui să fie în organizație (recitiți capitolul Cultura Organizațională);

**C.** Cum ar trebui să se desfășoare învățarea în acea organizație sau cum ar trebui să se realizeze schimbarea/dezvoltarea în cadrul organizației (recitiți capitolul Organizația care învață sau Schimbare și dezvoltare organizațională); și

**D.** Ce tip de leadership ar trebui să fie în organizație (sau cum vă imaginați voi liderul ideal) (lecturați capitolul Leadership).

Pe lângă prezentarea/descrierea elementelor menționate anterior, trebuie și să justificați/ argumentați (pe scurt) de ce ați optat pentru aceea viziune a organizației. Adică să explicați/argumentați ce anume vă atrage la fiecare aspect propus:

* De ce o structură e mai bună (pentru voi) ca alta?
* De ce un anumit mod de a învăța sau de a schimba o organizație e mai bun (pentru voi) decât altul?
* De ce un anumit tip de cultură organizațională vă atrage mai mult?
* De ce liderul (vostru) ideal ar fi mai bun ca altul?

Pentru această temă trebuie să recapitulați puțin materia discutată la cele 4 cursuri, pentru a vă reaminti la ce făcea referire fiecare.

**Evaluare/Barem:** 2 puncte pentru fiecare element descris/explicat/argumentat corect, 1 punct pentru Introducere și 1 punct pentru Concluzii.

Este obligatoriu ca referințele bibliografice să apară la sfârșitul lucrării.

**Reguli de formatare:**

* A4, TNR 12, spațiere la 1.5 rânduri, aliniere justified,
* Lungime recomandată: minim 1500 de cuvinte.